Noves jornades de donació de sang, a Burjassot, el 3 i l’11 d’abril
2025-07-24

Amb l’inici del mes d’abril, el Centre de Transfusió de la Comunitat Valenciana tornarà a desplaçar-se a Burjassot perquè la ciutadania puga donar sang i ser solidària amb els hospitals valencians.

El dilluns 3 d’abril, hi haurà dos punts de donació de sang: la planta baixa del Consistori, en horari de 17 a 20.30 hores i el Centre de Salut del carrer Rubert i Villó, en horari de 16.30 a 20.30 hores.

El dimarts 11 d’abril, la jornada de donació de sang tindrà lloc al Centre de Salut d’Especialitats (c/Beniferri), de 16.30 a 20.30 hores.

Els requisits per a poder donar sang són senzills. Únicament passen per tindre entre 18 i 65 anys, gaudir d’un bon estat de salut, pesar més de 50 kg i no acudir a la donació en dejú.